Theodor Sommers

Theodor Sommers (23. helmikuuta 1866 – 15. elokuuta 1925 Tampere) oli suomalainen Tampereella asunut insinööri ja yksi konepajayritys Sommers, af Hällström & Waldensin perustajista.Theodor Sommers, Aamulehti 16.08.1925, nro 186, s. 4, Kansalliskirjaston digitaaliset aineistotKuolleita, Uusi Suomi 16.08.1925, nro 186, s. 8, Kansalliskirjaston digitaaliset aineistot

Sommers kävi Hämeenlinnan suomalaisen normaalilyseon ja Tampereen  teollisuuskoulun. Vuonna 1897 Theodor Sommers, arkkitehti Arthur af Hällström ja insinööri Elis Waldens perustivat Tampereelle Osakeyhtiö Sommers, af Hällström & Waldensin teknillisen kaupan ja konepajan. Sommers toimi yhtiössä johtotehtävissä. Myöhemmin hän oli muun muassa Finlaysonin ja Lapinniemen puuvillatehtaan palveluksessa. Hän oli viimeksi vuoteen 1916 saakka Tampereen Puuvillateollisuus Oy:n konepajan korjausosaston johtajana vuoteen 1916 saakka. Tämän jälkeen Sommers keskittyi hoitamaan Ylöjärven Kaiharin kylässä sijainnutta omistamaansa Ylisen maatilaa ja oli myös useiden tamperelaisten teollisuusyritysten kuten Lokomon ja Lapinniemen johtokuntien jäsenenä. Sommers harrasti myös antiikki- ja taide-esineiden keräilyä.

 Lähteet 

Luokka:Suomalaiset insinöörit
Luokka:Suomalaiset yritysjohtajat
Luokka:Vuonna 1866 syntyneet
Luokka:Vuonna 1925 kuolleet